
	HRVATSKA OBRTNIČKA KOMORA
OBRTNIČKA KOMORA VIROVITIČKO-PODRAVSKE ŽUPANIJE

UDRUŽENJE OBRTNIKA SLATINA
	


Broj:13/2026
Datum: 24.03.2026
     Na temelju Odluke o raspisivanju i provođenju izbora za tijela jedinstvenog komorskog sustava Hrvatske obrtničke komore za mandatno razdoblje 2026.- 2030. i                                    članka 26. Statuta Udruženja obrtnika Slatina, Skupština Udruženja obrtnika  Slatina na 10. sjednici održanoj 24.03.2026. godine donijela je
O D L U K U

O KRITERIJIMA ZA PROVOĐENJE IZBORA

ZA TIJELA UDRUŽENJA OBRTNIKA SLATINA
ZA MANDATNO RAZDOBLJE  2026. - 2030.

Članak 1.

Skupština Udruženja obrtnika općine Slatina  (u daljnjem tekstu: Udruženje) ovom Odlukom utvrđuje kriterije izbora za članove tijela Udruženja obrtnika, za mandatno razdoblje 2026. – 2030..
Članak 2.

(1) Izbori za tijela Udruženja započet će održavanjem izbora za vodstva cehova   

01. travnja 2026. godine, a završiti konstituiranjem Skupštine Udruženja, najkasnije do 
30. rujna 2026. godine.
(2) Konstituirajuća sjednica Skupštine Udruženja održat će se 10.lipnja 2026. godine.
(3) Izbori se provode za:

- članove Skupštine Udruženja

- predsjednika Udruženja

- članove Nadzornog odbora Udruženja

- članove Upravnog odbora Udruženja

- potpredsjednika Udruženja

- predstavnike Udruženja u Skupštini Obrtničke komore Virovitičko-podravske županije.

(4) Mandat članova tijela Udruženja u mandatnom razdoblju 2026.-2030. godine traje najduže do 30. rujna  2030. godine.

Članak 3.

(1) Kandidati za članove tijela Udruženja moraju ispunjavati uvjete utvrđene Statutom Udruženja i Odlukom o raspisivanju i provođenju izbora za tijela jedinstvenog komorskog sustava Hrvatske obrtničke komore za mandatno razdoblje 2026.-2030.:

1. članstvo u HOK-u

2. plaćeni obvezni komorski doprinos

3. da odlukom Suda časti HOK-a nije izrečena mjera prestanka obavljanja obrta u trajanju od šest mjeseci do pet godina, mjera prestanka obnašanja funkcija u tijelima i radnim tijelima HOK-a, područne obrtničke komore odnosno udruženja obrtnika i/ili mjera zabrane obnašanja funkcija u tijelima i radnim tijelima  HOK-a, područne obrtničke komore odnosno udruženja obrtnika za jedno, dva ili tri mandatna razdoblja.

(2) Obrtnici koji su u zadnjih dvanaest mjeseci prije datuma početka izbora imali privremenu obustavu obavljanja obrta duže od šest mjeseci ukupno, osim privremene obustave obavljanja obrta iz razloga: sezonskog obavljanja obrta, godišnjeg odmora te bolovanja, ne mogu biti birani u tijela i radna tijela Udruženja.

(3) Na izbore za članove tijela Udruženja, u dijelu koji nije posebno propisan ovom Odlukom, na odgovarajući se način primjenjuju odredbe Odluke o raspisivanju i provođenju izbora za tijela jedinstvenog komorskog sustava Hrvatske obrtničke komore.

Članak 4.

(1)  Skupština Udruženja ima 19 članova.
(2) U Skupštini mora biti osigurana razmjerna teritorijalna, brojčana i strukovna zastupljenost članova Udruženja.
(3) Mandat članova Skupštine Udruženja traje najduže do 7. listopada 2030. godine.

Članak 5.

(1) Izbor predstavnika u Skupštinu vrše cehovi Udruženja vodeći računa o brojčanoj, strukovnoj i teritorijalnoj zastupljenosti članova.

(2) Osnova za izračun broja predstavnika u Skupštinu Udruženja su podaci iz Obrtnog registra sa stanjem na dan 30. rujna 2025. godine.
Članak 6.

(1) Kriteriji za izračun broja predstavnika cehova u Skupštini Udruženja određuju se razmjerno broju članova ceha u odnosu na broj članova Skupštine, izraženo postotkom.
(2) Primjenom kriterija iz stavka 1. ovoga članka, Skupština Udruženja u mandatnom razdoblju 2026.-2030. ima sljedeći sastav:
	
	CEH
	Broj članova 

ceha
	Broj predstavnika 

u Skupštini 

	1. 
	Ceh uslužnog obrta
	222  (45,96%)
	9

	2. 
	Ceh proizvodnog obrta
	85 (17,60%)
	3

	3. 
	Ceh trgovaca
	50 (10,35%)
	2

	4. 
	Ceh graditelja
	59 (12,21%)
	2

	5. 
	Ceh ugostitelja
	36   (7,45%)
	2

	6. 
	Ceh frizera
	31   (6,42%)
	1

	
	UKUPNO
	483
	19


Članak 7.

(1) Prijedlog za izbor Predsjednika Udruženja može dati:

· Upravni odbor ili

· najmanje jedna trećina (1/3) članova Skupštine Udruženja.

(2) Ovlašteni predlagači kandidata za Predsjednika Udruženja mogu podržati kandidaturu samo jednog kandidata.

(3) Kandidat za Predsjednika Udruženja temeljem prijedloga ovlaštenog predlagača iz stavka 1. ovog članka podstavaka 1. dužan je kandidaturu s propisanom dokumentacijom i odlukom ovlaštenog predlagača dostaviti Izbornom povjerenstvu Udruženja najkasnije do 30. rujna 2026. godine do 12,00 sati. Danom i vremenom dostave smatra se datum i vrijeme zaprimanja u Udruženju. Ako kandidata za Predsjednika Udruženja predlaže jedna trećina članova Skupštine Udruženja sukladno podstavku 2. iz stavka 1. ovog članka, kandidat za Predsjednika Udruženja kandidaturu s propisanom dokumentacijom predaje Izbornom povjerenstvu na konstituirajućoj sjednici Skupštine Udruženja, nakon verifikacije mandata članova Skupštine uz potpisnu listu jedne trećine (1/3 članova) Skupštine.
(4) Za Predsjednika Udruženja može se kandidirati osoba koja:
1. ispunjava uvjete iz članka 3. ove Odluke
2. obavlja gospodarsku djelatnost najmanje 6 godina

3. je aktivna u tijelima, odborima, cehovima i sekcijama Udruženja najmanje 4 godine
4. dokaže da se protiv nje ne vodi kazneni postupak.
(5) Kandidati za Predsjednika Udruženja moraju imati uredno podmirene obveze poreza i doprinosa. Uredno podmirenim obvezama smatra se i dugovanje do 40,00 eura, s time da komorski doprinos mora biti podmiren u potpunosti.

(6) Uvjeti iz članka 3. ove Odluke i stavaka 4. i 5. ovog članka, dokazuju se na način propisan člankom 12. ove Odluke te:
1. da obavlja gospodarsku djelatnost najmanje šest godina – službenim izvatkom iz odgovarajućeg registra odnosno odgovarajućim ispisom iz javne baze Obrtnog ili Sudskog registra s vidljivim datumom ispisa i ovjerom kandidata
2. da je aktivna u tijelima, odborima, cehovima i sekcijama jedinstvenog komorskog sustava najmanje četiri godine – potvrdom udruženja obrtnika ili područne obrtničke komore ili HOK-a
3. da se protiv nje ne vodi kazneni postupak – sudskim uvjerenjem, uključivo i pribavljenim putem usluge e-Građani
4. da ima uredno podmirene obveze poreza i doprinosa – potvrdom Porezne uprave ili ispisom Porezne knjigovodstvene kartice putem Jedinstvenog portala Porezne uprave.
(7) Mandat Predsjednika Udruženja traje najduže do 30. rujna 2030. godine. 

Članak 8.

(1) Upravni odbor Udruženja ima  11 članova.

(2) Upravni odbor čine 6 članova predstavnika cehova i 5 članova koji se biraju po prijedlogu Predsjednika Udruženja.

(3) Članove Upravnog odbora Udruženja verificira i imenuje Skupština Udruženja.

(4) Mandat članova Upravnog odbora Udruženja traje najduže do 7. listopada 2030. godine.

(5) Udruženja obrtnika dužna su POK-u dostaviti odluku o izboru predsjednika udruženja, prijedloge kandidata za tijela POK-a, te svu prateću dokumentaciju sukladno odluci 
HOK-a najkasnije do 7.listopada 2026. godine.

Članak 9.
(1) Nadzorni odbor ima 3 člana.

(2) Članove Nadzornog odbora Udruženja imenuje Skupština Udruženja.
(3) Prijedlog za članove Nadzornog odbora može temeljem ispunjene potpisne liste dati jedna petina članova Skupštine Udruženja te priložiti dokumentaciju iz članka 12. ove Odluke.
(4) Ista osoba ne može istovremeno biti član Nadzornog i Upravnog odbora Udruženja.

(5) Članovi Nadzornog odbora između sebe biraju predsjednika i potpredsjednika na prvoj sjednici Nadzornog odbora.

(6) Mandat članova Nadzornog odbora traje najduže do 30. rujna 2030. godine.

Članak 10.

(1)   Skupština Udruženja imenuje 1 potpredsjednika Udruženja.

(2) Prijedlog za imenovanje potpredsjednika daje Predsjednik Udruženja s priloženom dokumentacijom iz članka 12. ove Odluke.
(3) Mandat potpredsjednika Udruženja traje najduže do 7. listopada 2030. godine.

Članak 11.

(1) Skupština Udruženja imenovat će tijela Udruženja (Predsjednika, Upravni odbor i Nadzorni odbor te potpredsjednika) na svojoj konstituirajućoj sjednici na način propisan Poslovnikom Skupštine Udruženja i ovom Odlukom.
(2) Na konstituirajućoj sjednici Skupština Udruženja bira i  4 (četiri) predstavnika Udruženja za Skupštinu Obrtničke komore Virovitičko-podravske županije.

Članak 12.

(1) Kandidati za članove tijela Udruženja dužni su ispuniti izjavu o prihvaćanju kandidature i priložiti dokaze o ispunjavanju svih propisanih uvjeta za obnašanje dužnosti na koju se kandidiraju.

(2) Izjava o prihvaćanju kandidature mora sadržavati naziv tijela za koje se kandidira, ime i prezime kandidata, OIB, podatke o adresi sjedišta obrta, adresi na koju izabrani član tijela želi da mu se dostavljaju pismena, broj telefona, mobitela, telefax-a i e-mail adresu, IBAN žiro-računa.

(3) Uvjeti iz članka 3. ove Odluke, dokazuju se:

1. da je član HOK-a i da nema privremenu obustavu obavljanja obrta duže od šest mjeseci ukupno u zadnjih dvanaest mjeseci prije datuma početka izbora – službenim izvatkom iz Obrtnog registra za obrtnike, službenim izvatkom iz Sudskog registra za trgovce pojedince, odnosno odgovarajućim ispisom iz javne baze Obrtnog ili Sudskog registra s vidljivim datumom ispisa i ovjerom kandidata, ili odlukom o prijemu u dobrovoljno članstvo Komore

2. plaćeni obvezni komorski doprinos - potvrdom Porezne uprave odnosno ispisom podataka Porezne knjigovodstvene kartice putem Jedinstvenog portala Porezne uprave ili ispisom podataka iz Preglednika obveznika plaćanja KD Obrtničkog registra ovjeren od tajnika Udruženja
3. da odlukom Suda časti HOK-a nije izrečena mjera sukladno članku 3., stavku 1., podstavku 3. - pisanom izjavom kandidata.

(4) Dokazi iz stavka 3. ovog članka ne smiju biti stariji od 30 dana.

Članak 13.

(1) Radi provedbe izbora Skupština Udruženja imenovat će Izborno povjerenstvo posebnom odlukom.
(2)  Izborno povjerenstvo sastoji se od 3 člana, koji imaju svoje zamjenike.

(3) Zadatak Izbornog povjerenstva je da pregleda dostavljenu dokumentaciju kandidata za izbore u tijela Udruženja.
(4) Predsjednik Izbornog povjerenstva Skupštini Udruženja na konstituirajućoj sjednici podnosi izvješće o tome da li su kandidati za tijela dostavili izjave o prihvaćanju kandidature i dokaze o ispunjavanju svih propisanih uvjeta za obnašanje dužnosti na koju se kandidiraju.

Članak 14.

(1) Prigovor zbog nepravilnosti u postupku kandidiranja ili u postupku izbora može podnijeti svaki kandidat i ovlašteni predlagač.

(2) Prigovor zbog nepravilnosti u postupku kandidiranja i u postupku izbora mora se dostaviti Upravom odboru u roku od 24 sata računajući od isteka dana kad je izvršena radnja na koju je stavljen prigovor.

(3) Upravni odbor Udruženja dužan je o prigovoru odlučiti u roku od 2 dana od dana kada je prigovor zaprimljen. Odluka Upravnog odbora je konačna.
(4) Ako Upravni odbor, odlučujući o prigovoru utvrdi da je bilo nepravilnosti koje su bitno utjecale ili su mogle utjecati na rezultate izbora ili ako se nepravilnosti odnose na postupak glasovanja, poništit će izbore za tijelo Udruženja kod čijeg izbora su nepravilnosti nastale i odrediti rok u kojem će se sazvati izvanredna sjednica Skupštine Udruženja i ponoviti izbori za to tijelo. 
Članak 15.

Sastavni dio ove Odluke čine obrasci izjava i potvrda potrebnih za provedbu izbora.

Članak 16.

Ova Odluka stupa na snagu danom donošenja.

Predsjednik
Udruženja obrtnika Slatina
                        















Zlatko Šomođi
2

